Alex Caruso

**Aleksas Maiklas Karuzas** (, g. ) – JAV krepšininkas, rungtyniaujantis NBA lygoje besivaržančioje Oklahoma Sičio „Thunder“ komandoje. Žaidė universitetinį krepšinį Teksaso A&M „Aggies“ komandoje.

Laimėjo NBA čempionų titulą su Los Andželo „Lakers“ klubu 2020 m. ir su Oklahoma Sičio „Thunder“ 2025 m.

## Karjera universitete
Baigęs vidurinę mokyklą, Karuzas įstojo į Teksaso A&M universitetą, kad rungtyniautų už „Aggies“ komandą. Per ketverius universiteto metus vidutiniškai pelnė po 8 taškus, atliko po 4,7 perdavimus ir perėmė po 2,02 kamuolius per rungtynes, tapdamas universiteto visų laikų lyderiu pagal perdavimus (649) ir kamuolio perėmimus (276), aplenkdamas David Edwards šiose kategorijose.

Baigė sporto vadybos bakalauro studijas.

## Profesionali karjera

### Oklahoma Sičio „Blue“ (2016–2017 m.)
2016 m. NBA naujokų biržoje nebuvo pašauktas. Karuzas prisijungė prie Filadelfijos „76ers“ komandos 2016 m. NBA vasaros lygoje. 2016 m. rugsėjo 23 d. sudarė sutartį su Oklahoma Sičio „Thunder“ ekipa, tačiau spalio 17 d. buvo atleistas. Lapkričio 3 d. prisijungė prie NBA D lygos Oklahoma Sičio „Blue“ komandos.

### Los Andželo „Lakers“ (2017–2021 m.)
Karuzas buvo įtrauktas į Los Andželo „Lakers“ sudėtį 2017 m. NBA vasaros lygoje. Po kelių produktyvių rungtynių, įskaitant vieną, kurioje pakeitė traumuotą Lonzo Ball ir padėjo „Lakers“ komandai laimėti, 2017 m. liepos 13 d. pasirašė dvipusę sutartį su „Lakers“. Taip tapo pirmuoju žaidėju, kuris perėjo iš D lygos (dabar G lyga) tiesiai į NBA pagal dvipusę sutartį. Vėliau padėjo „Lakers“ laimėti 2017 m. NBA vasaros lygos čempionų titulą Las Vegase.

Pasirašė dar vieną dvipusę sutartį su Los Andželo „Lakers“ po sėkmingo pasirodymo 2018 m. NBA vasaros lygoje. 2019 m. balandžio 5 d. pagerino karjeros rezultatyvumo rekordą – pelnė 32 taškus pergalėje 122:117 prieš Los Andželo „Clippers“. Taip pat tapo vieninteliu „Lakers“ krepšininku, išskyrus LeBron James, kuris tą sezoną per vienas rungtynes surinko daugiau nei 30 taškų, atkovojo daugiau nei 10 atšokusių kamuolių ir atliko daugiau nei 5 rezultatyvių perdavimų.

2019 m. liepos 6 d. Karuzas su „Lakers“ pasirašė dvejų metų kontraktą, kurio vertė – 5,5 mln. dolerių. Tapo NBA čempionu 2020 m. spalio 11 d., kai „Lakers“ per šešias rungtynes įveikė Majamio „Heat“ klubą. Po 2020–2021 m. sezono tapo neapribotu laisvuoju agentu.

### Čikagos „Bulls“ (2021–2024 m.)
2021 m. rugpjūčio 10 d. sudarė ketverių metų 37 milijonų dolerių vertės sutartį su Čikagos „Bulls“ ekipa. Nusprendė vilkėti „Bulls“ marškinėlius su numeriu 6, nes jo įprastas numeris 4 buvo įamžintas Jerry Sloan garbei.

2022 m. sausio 21 d., per 90:94 pralaimėjimą Milvokio „Bucks“ komandai, priešininkų gynėjas Grayson Allen atliko kietą pražangą dėl kurios Karuzas susižeidė. Allen buvo pašalintas iš rungtynių, o kitą dieną „Bulls“ paskelbė, kad Karuzas patyrė dešiniojo riešo lūžį ir jam bus atlikta operacija, dėl kurios negalės žaisti mažiausiai 6–8 savaites.

2023 m. sezono pabaigoje buvo įtrauktas į pirmąją NBA simbolinę gynybos komandą. Kito sezono metu pripažintas labiausiai besistengiančiu žaidėju.

### Oklahoma Sičio „Thunder“ (2024–dabar)
2024 m. birželio 21 d. A. Karuzas išmainytas į Oklahoma Sičio „Thunder“ mainais už Josh Giddey. Šis sandoris suvienijo Karuzą su Mark Daigneault, kuris treniravo jį, kai jis žaidė Oklahoma Sičio „Blue“ komandoje. Gruodžio 22 d. krepšininkas ir „Thunder“ susitarė dėl ketverių metų 81 milijono dolerių vertės sutarties pratęsimo. Savo pirmąjį sezoną komandoje Karuzas vėl tapo NBA čempionu, septynių rungtynių serijoje nugalėjęs Indianos „Pacers“ komandą. Jis buvo svarbus žaidėjas nuo atsarginių žaidėjų suolelio – surinkęs po 20 taškų antrosiose ir ketvirtosiose rungtynėse – ir finalo serijoje pelnė po 10,1 taško bei atkovojo po 3,6 atšokusio kamuolio.

## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2012–13
| style="text-align:left;"|Teksaso A&M
|| 33 || 17 || 24.7 || .373 || .265 || .600 || 3.2 || 3.4 || 1.8 || .5 || 5.5
|-
| style="text-align:left;"|2013–14 
| style="text-align:left;"|Teksaso A&M
|| 34 || 33 || 29.8 || .460 || .333 || .685 || 3.6 || 5.0 || 2.0 || **.8** || 9.0
|-
| style="text-align:left;"|2014–15
| style="text-align:left;"|Teksaso A&M
|| 33 || 33 || **31.5** || .463 || .366 || .685 || **4.5** || **5.5** || **2.1** || .2 || **9.1**
|-
| style="text-align:left;"|2015–16
| style="text-align:left;"|Teksaso A&M
|| **37** || **37** || 28.8 || **.502** || **.368** || **.785** || 3.6 || 5.0 || **2.1** || .2 || 8.1
|- class="sortbottom"
| style="text-align:center;" colspan="2"|Karjera
|| 137 || 120 || 28.7 || .455 || .340 || .685 || 3.7 || 4.7 || 2.0 || .4 || 8.0
|}

## Asmeninis gyvenimas
Karuzas yra italų kilmės.

## Apdovanojimai ir pasiekimai

### NBA
* 2× NBA čempionas (2020, 2025 m.)
* Pirmosios NBA simbolinės gynybos komandos žaidėjas (2023 m.)
* Antrosios NBA simbolinės gynybos komandos žaidėjas (2024 m.)
* NBA labiausiai besistengiantis žaidėjas (2024 m.)

## Išnašos

## Nuorodos
* Alex Caruso profilis „Basketball Reference“ 
* Alex Caruso NCAA profilis „Sports Reference“ 
* Alex Caruso profilis „NBA.com“
* Alex Caruso profilis „Proballers“
* Alex Caruso profilis „RealGM“